Tweede golf is hier, sê Mkhize | Maroela Media
Tweede golf is hier, sê Mkhize
Dr Zweli Mkhize (Foto: Zweli Mkhize/Twitter)
Dr. Zweli Mkhize, die minister van gesondheid, het Woensdag tydens 'n perskonferensie gesê die land beleef tans die tweede golf van Covid-19-gevalle. Meer as 6 000 nuwe gevalle is aangemeld.
"Meeste van die groot aktiwiteite wat groot skares lok moet ondersoek word," het hy gesê. "Dit is iets wat ons môre in die parlement sal bespreek. Ons moet ook enige superverspreider-geleenthede verhoed."
Volgens hom was die toename in gevalle tot verlede week hoofsaaklik tot sekere distrikte in die Oos-Kaap en Wes-Kaap beperk. "Ons sien egter nou getalle wat aandui dat ons 'n tweede golf beleef. Vier provinsies word veral hierdeur geraak, naamlik die Oos-Kaap, Wes-Kaap, KwaZulu-Natal en Gauteng."
Die ouderdomsverspreiding toon ook 'n ander patroon as die norm. "Die ouderdomsgroep 15 – 19 jaar toon die afgelope twee dae die hoogste getal nuwe gevalle. Dit is waarskynlik weens talle partytjies waar jongmense alkohol gebruik en nie aan Covid-19-regulasies voldoen nie. Dit lei tot superverspreider-byeenkomste en spoel oor na die res van die land, omdat dié ouderdomsgroep baie mobiel is en die meerderheid asimptomaties is."
Mkhize het gewaarsku indien dié trajek voortduur, sal die gesondheidsorgstelsel oorweldig word.
"Ons kyk na die getal toetse wat gedoen is, positiewe gevalle, persone wat opgeneem word en die getal sterftes. Ons moet verstaan dat ons 'n verantwoordelikheid het om die feesgety met selfbeheersing te geniet."
Mkhize het gesê sy departement se verslae is nou gereed vir die kabinet ná hul provinsiale besoeke. "Ons moet die planne en voorstelle van die provinsies aan die nasionale beheerraad voorlê vir hersiening. Daar moet egter 'n manier wees om meer verantwoordelike gedrag aan te moedig. Ons moet steeds gesigmaskers dra, sosiaal distansieer, ons hande was en gereeld ontsmet."
Mkhize het bevestig 6 709 nuwe gevalle is aangemeld met altesaam 828 598 Covid-19 gevalle tot dusver.
Altesaam 5 690 263 toetse is reeds gedoen waarvan 38 200 toetse sedert die vorige verslag gedoen is.
Nog 135 sterftes is aangemeld (56 in die Oos-Kaap, 15 in die Vrystaat, 16 in Gauteng, 7 in KwaZulu-Natal en 48 in die Wes-Kaap). Dit bring die dodetal op 22 574 te staan.
Minstens 754 658 persone het reeds herstel.
Oos-Kaap 140647 17.0
Vrystaat 59501 7.2
Gauteng 240261 29.0
KwaZulu-Natal 134184 16.2
Limpopo 18940 2.3
Mpumalanga 31906 3.9
Noordwes 35223 4.3
Noord-Kaap 23517 2.8
Wes-Kaap 144419 17.4
Totaal 828598 100
Oos-Kaap 5116 126012
Vrystaat 2030 53068
Gauteng 5069 229789
KwaZulu-Natal 3413 119616
Limpopo 512 17976
Mpumalanga 617 30820
Noordwes 566 33882
Noord-Kaap 333 21017
Wes-Kaap 4918 122478
Totaal 22574 754658
Polisie lê beslag op 11 gesteelde voertuie
TIMSS 2019-resultate toon noodsaak van moedertaalonderrig
Hierdie statistieke kan misleidend wees.
Konsentreer liewer op die aktiewe gevalle nie die totaal vir 9 maande nie.
Jy moet ingeteken wees om te stem15-3Jy moet ingeteken wees om te stem
Ek rol my oë hardop
Dit wil voorkom of baie Covid-virusdraers sonder simptome tussen ons beweeg wat hiper-aktief is. Die laboratoriums is dermate werksaam om 6 000+uitslae in 24 uur te kan lewer. En hulle gaan in die feestyd flukser word met meer positiewe gevalle totdat ons almal weer tuis sit om die WGO-grafiek te vorm en ons agtergeblewe bakhand vol te laai? Dit is somer en '21 se winter kom nog… vir fase-?
Hy praat van 2de vlaag. Ons het nog nie eens 'n eerste vlaag gehad nie. Verder kry hulle al die uitslae op een slag. So, dit sê vir my hulle daaglikse statistieke is verkeer en hulle plan is nog steeds om mense paranois te hou. Wat die die vlaag moorde? Daar word meer mense op' n dag vermoor en verkrag as wat die virus doen. Maar lyk my dit is niks nie. Verder hou hulle aan om ons met die noordelik halfrond te probeer vergelyk. Dis winter daar. Hier is dit somer. Ons moet nou ons uminiteit opbou vir die… Lees meer »
Ek wens die DA in die Wes-Kaap wil ophou met hulle alewige toets toets toets. Is die DA blind? Hulle gedurige getoets stoot die syfers net onnodig op en speel reg in die ANC se eintlike planne: sit die Wes-Kaap op harde lockdown en onderdruk só die DA en die wit mense in die Wes-Kaap. Maar nouja, wat help dit om te kla, want selfs met 'n harde lockdown in die Wes-Kaap sal DA parlementslede, DA lede van die provinsiale wetgewer en DA munisipale raadslede steeds hulle volle salaris en vet petroltoelae en vet onthaaltoelae kry. Hulle weet niks van… Lees meer »